Svetový pohár v orientačnej cyklistike 2001

- 9., 10. a 11. kolo, Sault de Vaucluse, Francúzsko,  1. - 4. 11. 2001

Horský masív Mont Ventoux (známy skôr z cestnej cyklistiky ako cieľ jednej z najnáročnejších etáp Tour de France) v južnom Francúzsku v okolí Sault de Vaucluse bol priestorom poslednej série Svetového pohára v orientačnej cyklistike 2001, ktorá sa konala 1. - 4. 11. 2001. Viac ako 200 pretekárov zo 16 štátov bojovalo o posledné body do celkového hodnotenia. Slovenskej výprave citeľne chýbal pre ochorenie necestujúci Štefan Šurgan, ktorému fyzicky náročné tratia sedia a mohol svoju celkovú pozíciu v SP značne vylepšiť. A práve také boli preteky v Provensálsku - dlhé, kopcovité, s nevýraznými kamenistými cestami, technicky veľmi náročné, orientačne však dosť jednoché, bez možnosti výberu postupov, na ktorých sa Slovákom nedarilo. I tak však skončil Šurgan z našich v celkovom poradí najvyššie - na 17. priečke.


Preteky boli poznamenané aj veľkým usporiadateľským ignorantstvom medzinárodných pravidiel a tak si Francúzi urobili preteky ako chceli oni. Z našich sa najlepšie zorientoval Mikuláš Šabo na krátkej trati, keď obsadil 15. miesto. Slušné umiestnenie zaznamenalo Slovensko ešte v súťaži štafiet, v poslednom kole v zložení Šabo, Kazík, Durčo skončili na 7. mieste a celkovo v SP 2001 šiesti.


Celkové prvenstvá patria Antje Bornhakovej z Nemecka a Mikovi Tervalovi z Fínska. Slovensko však dve celkové prvenstvá získalo v kategóriách veteránov. V mužoch nad 40 r. zvíťazil Vlastimil Autrata a v ženách nad 50 rokov Eva Králová.


V budúcom roku sa začiatkom júla vo Fontainebleau na území Francúzska uskutočnia prvé majstrovstvá sveta v tomto druhu športovej orientácie, kde Slovensko určite chýbať nebude, no prekvapujúco sú v programe disciplíny, ktoré sa doteraz nikdy neuskutočnili. Najviac zarážajú práve preteky 3-členných štafiet v kombinovanom zložení 2 mužov a jednej ženy z každej krajiny. Určite však vybraný terén sľubuje preteky, v ktorých môžu uspieť iba špičkoví orientační cyklisti či už po orientačnej alebo fyzickej stránke.


SVETOVÝ POHÁR V ORIENTAČNEJ CYKLISTIKE 2001 (celkové poradie)
ženy








1. Bornhak Antje

GER

191

2. Vaisanen Mervi
FIN

186

3. Stengard Ingrid
FIN

183

muži








1.
Tervala Mika 
FIN

188

2.
Mäkilä Jussi 
FIN

185

3.
Rygl Jaroslav
CZE

171

17.
Šurgan Štefan
SVK

  91

23.
Šabo Mikuláš
SVK

  74

61.
Poštulka Karel
SVK

  17

72. 
Zuzčák Igor
SVK
  
    9

77. 
Jurčík Peter
SVK
  
    7

89. 
Peter Ďurčo
SVK
  
    2

91. 
Viskup Peter
SVK
  
    1

M 40-








1. 
Autrata Vlastimil
SVK
214

W 50-

1. 
Eva Králová

SVK
120
súťaž štafiet:


ženy

1. FIN 40, 2. CZE 32, 3. AUT 26

muži
1. FIN 40, 2. CZE 32, 3. AUT 30, 6. SVK 23
súťaž krajín:



1. FIN 2302, 2. CZE 1838, 3. AUT 1224, 4. ESP 922, 5. FRA 897, 6. GER 846, 7. RUS 827, 8. HUN 611,

9. SUI 554, 10. ITA 446, 11. SVK 403, 12. BEL 227, 13. NOR 204, 14. EST 170, 15. GBR 160, 

16. LAT 49, 17. DEN 38, 18. IRL 19, 19. AUS 5,

20. NZL, ISR 0, NED 0

